અમદાવાદ : ગુજરાતમાં છેલ્લાં કેટલાક સમયમાં કબડ્ડીનું સ્તર સુધર્યું છે. છેલ્લા ત્રણ વર્ષથી ગુજરાતની અંડર-૧૭ની ટીમ સતત ગોલ્ડ મેડલ મેળવી રહી છે તેમ જૂનિયર ઈન્ડિયન કબડ્ડી ટીમના કેપ્ટન સંદીપ નરવાલે જણાવ્યું હતું. અમદાવાદ પબ્લિક સ્કૂલ દ્વારા આજે યોજાયેલ વાર્ષિક સ્પોર્ટ્સ મીટમાં ભાગ લેનાર બાળકોને પ્રોત્સાહિત કરવા માટે પટણા પાઈરેટ્સ પ્રો કબડ્ડી લીગના કપ્તાન અને જૂનિયર એશિયન કબડ્ડીના ગોલ્ડ મેડાલિસ્ટ સંદીપ નરવાલ ખાસ ઉપસ્થિત રહ્યા હતા.